
Butrint më 18.08.2026
Lënda: Sqarimi nr. 5 i Kërkesës për Tender ref. 010/2026 “Zhvillimi dhe Implementimi End-to-End i Sistemit GIS për Parkun Kombëtar të Butrintit”
	Nr.
	Pyetja
	Referenca në Dokumentin e Tenderit
	Përgjigjja
	Sqarim / Amendim

	1
	Lidhur me nevojën për Licencën Profesionale 8c (Sisteme GIS), ne kuptojmë nga dokumentat e tenderit se këtë licencë duhet ta kenë personat që do të marrin pjesë në projekt dhe nuk është e nevojshme ta ketë vetë kompania që do të ofertojë.
A është e vërtetë që nuk është kërkesë e detyrueshme që kompania duhet patjetër të ketë Licencën Profesionale 8c (Sisteme GIS)?
	Kërkesa për Tender, paragrafi 3.4;
Termat e Referencës, paragrafi 11, pika 4.


	Licenca e shoqërisë mbështetet nga drejtuesi/drejtuesit teknikë të licencuar individualisht për kategorinë përkatëse, sipas kërkesave të legjislacionit në fuqi dhe ne permbushje te kritereve te percaktuara ne Termat e References. Për ekspertët GIS Lead dhe WebGIS të punësuar pranë shoqërisë, kërkohen kualifikimet dhe eksperienca profesionale të përcaktuara në Termat e Referencës, pa qenë e nevojshme që secili prej tyre të disponojë indualidualisht licencën.
	Amendim 

	2
	Referuar procedurës së tenderit me objekt” Zhvillimi dhe implementimi end-to-end i Sistemit GIS për Parkun Kombëtar të Butrintit (Tenderi Nr. 010/2026)”, data e hapjes së ofertave 28.08.2026, ora 11:00’, ju lutem si më poshtë:
 
Në dokumentat e kërkuara për kualifikim, duhet të përgatisim Sigurim oferte dhe, nëse po, në çfarë vlere është sigurimi i ofertës?
	Kërkesa për Tender
	Sigurimi i ofertës nuk është kërkesë e kësaj Kërkese për Tender.
	Sqarim 

	3
	Jam aktualisht një zhvillues individual dhe i pavarur. Nuk kam një kompani të regjistruar, numër TVSH-je (VAT) apo ndonjë regjistrim tjetër të ngjashëm biznesi.

A mund të më konfirmoni qartë nëse, pavarësisht kësaj, jam ende i kualifikuar për të paraqitur një ofertë në këtë procedurë dhe cilat dokumente të furnitorit do të jenë të detyrueshme?
Gjithashtu, do ta vlerësoja nëse mund të më konfirmonit buxhetin e disponueshëm ose të parashikuar për këtë prokurim, ose të paktën intervalin e buxhetit, nëse është përcaktuar një i tillë.
Sa i përket objektit të punës, mund të marr përsipër zhvillimin dhe implementimin e sistemit GIS, duke përfshirë testimin, rishikimin e sigurisë dhe dorëzimin. Megjithatë, nuk do të mund të angazhohesha për të ofruar mirëmbajtje të vazhdueshme deri në vitin 2031.

Ju lutem, më informoni nëse është e mundur të paraqitet ofertë vetëm për fazën e zhvillimit/implementimit, pa marrë përsipër përgjegjësinë për të gjithë periudhën afatgjatë të mirëmbajtjes, apo nëse detyrimi për mirëmbajtje është i detyrueshëm për çdo ofertues.
	Kërkesa për Tender, paragrafi 1.3. Burimi i Financimit dhe fondi limit, paragrafi 1.5. Pranueshmëria e Ofertuesve, paragrafi 3.4. Dokumentet që përbëjnë Ofertën, Termat e Referencës
	Referuar kritereve të pranueshmërisë, paragrafi 1.5, pika 1, specifikon që ofertuesit nuk mund të marrin pjesë nëse nuk janë të rregjistruar. Po ashtu, një nga dokumentet që dorëzohen me ofertën është ekstrakti historik nga Rregjistri Tregtar, që vërteton rregjistrimin e operatorit ekonomik.
Buxheti i disponueshëm është përcaktuar në paragrafin 1.3 të Kërkesës për Tender. Ky buxhet është 6,511,440 Lekë me TVSH, për fazën e zbatimit të projektit.
Sa i takon pyetjes së fundit, zhvillimi, implementimi dhe mirëmbajtja janë objekt i kësaj kontrate dhe nuk mund të ndahen.
	Sqarim 

